P r e d k l a d a c i a   s p r á v a

	Na pozvanie predsedu vlády Slovenskej republiky M.Dzurindu sa dňa 23. mája 2002 uskutoční oficiálna návšteva predsedu Rady ministrov PR Leszka Millera v Slovenskej republike. 

	Súčasná recipročná návšteva sa koná v období vysokej intenzity, ústretovosti a spoľahlivosti vzájomných vzťahov. Nadväzuje na oficiálnu návštevu prezidenta PR A. Kwasniewského v SR, ktorá sa uskutočnila v dňoch 25.-26.4.2002.
	 
	Premetom rokovaní s poľskou stranou by malo byť prehĺbenie bilaterálnych vzťahov oboch krajín, prerokovanie otázok rozvoja ekonomicko-obchodnej a cezhraničnej spolupráce. V zahraničnopolitickej oblasti bude prerokovaná najmä spolupráca krajín regiónu strednej Európy, otázky euroatlantickej integrácie a ďalšie aspekty medzinárodných vzťahov.